ഓണമുണ്ണാന് സ്പെഷ്യല് കിറ്റ് റെഡിയെന്ന് മുഖ്യമന്ത്രി: പൊങ്കാലയുമായി സോഷ്യല് മീഡിയ തിരുവനന്തപുരം : സംസ്ഥാനത്ത് ഓണത്തിനു വിതരണം ചെയ്യാനൊരുങ്ങുന്ന സ്പെഷ്യല് ഭക്ഷ്യ കിറ്റുകള് തയ്യാറായിക്കഴിഞ്ഞു. സംസ്ഥാനതല വിതരണോല്ഘാടനം ഇന്ന് തിരുവനന്തപുരത്ത് നടന്നു. മുഖ്യമന്ത്രി പിണറായി വിജയന് ഫേസ്ബുക്കിലൂടെയാണ് ഇക്കാര്യം അറിയിച്ചത്. ഒരു കിലോ പഞ്ചസാര, 500 മില്ലി വെളിച്ചെണ്ണ, 500 ഗ്രാം ചെറുപയര്, 250 ഗ്രാം തുവരപ്പരിപ്പ്, 100 ഗ്രാം വീതം തേയില, മുളകുപൊടി, മഞ്ഞള്, ഒരു കിലോ ശബരി പൊടിയുപ്പ്, 180 ഗ്രാം സേമിയ, 180 ഗ്രാം പാലട, 500 ഗ്രാം ഉണക്കലരി എന്നിവയടങ്ങിയ പാക്കറ്റ്, 50 ഗ്രാം കശുവണ്ടിപ്പരിപ്പ്, ഒരു പാക്കറ്റ്20 ഗ്രാം ഏലക്ക, 50 മില്ലി നെയ്യ്, 100 ഗ്രാം ശര്ക്കര വരട്ടിഉപ്പേരി, ഒരു കിലോ ആട്ട, ഒരു ശബരി ബാത്ത് സോപ്പ്, തുണി സഞ്ചി എന്നിങ്ങനെ 16 ഇനം സാധനങ്ങളാണ് ഭക്ഷ്യ കിറ്റില് ഉണ്ടാവുക. മുന് മാസങ്ങളിലേതുപോലെ എ.എ.വൈ, മുന്ഗണന, മുന്ഗണനേതര സബ്സിഡി, മുന്ഗണനേതര നോണ്സബ്സിഡി എന്ന ക്രമത്തിലായിരിക്കും ഓണക്കിറ്റ് വിതരണം നടക്കുക. അതേസമയം ഓണമുണ്ണാന് സ്പെഷ്യല് കിറ്റ് റെഡിയെന്ന ഫേസ്ബുക്ക് പോസ്റ്റുമായി എത്തിയ മുഖ്യമന്ത്രിക്ക് പൊങ്കാലയുമായി എത്തിയിരിക്കുകയാണ് സോഷ്യല് മീഡിയ. കമന്റുകളിലധികവും മുഖ്യമന്ത്രിയെയും ഓണകിറ്റിനെയും പരിഹസിച്ചുള്ളവയാണ്. പോലീസുകാരുടെ പിഴയീടാക്കലാണ് മിക്ക കമെന്റുകളിലും വിഷയമായിട്ടുള്ളത്. കിറ്റ് വാങ്ങാന് പോകുന്നവര് ഫൈന് അടക്കാനുള്ള പൈസ കൂടി കയ്യില് കരുതണമെന്നും ചിലര് ഓര്മ്മിപ്പിക്കുന്നുണ്ട്. ഫേസ്ബുക്ക് പോസ്റ്റിന്റെ പൂര്ണ്ണരൂപം കാണാം : ഓണത്തിനു വിതരണം ചെയ്യാനൊരുങ്ങുന്ന സ്പെഷ്യല് ഭക്ഷ്യ കിറ്റുകള് തയ്യാറായിക്കഴിഞ്ഞു. സംസ്ഥാനതല വിതരണോല്ഘാടനം ഇന്നു തിരുവനന്തപുരത്തു നടന്നു. ഒരു കിലോ പഞ്ചസാര, 500 മില്ലി വെളിച്ചെണ്ണ, 500 ഗ്രാം ചെറുപയര്, 250 ഗ്രാം തുവരപ്പരിപ്പ്, 100 ഗ്രാം വീതം തേയില, മുളകുപൊടി, മഞ്ഞള്, ഒരു കിലോ ശബരി പൊടിയുപ്പ്, 180 ഗ്രാം സേമിയ, 180 ഗ്രാം പാലട, 500 ഗ്രാം ഉണക്കലരി എന്നിവയടങ്ങിയ പാക്കറ്റ്, 50 ഗ്രാം കശുവണ്ടിപ്പരിപ്പ്, ഒരു പാക്കറ്റ്20 ഗ്രാം ഏലക്ക, 50 മില്ലി നെയ്യ്, 100 ഗ്രാം ശര്ക്കര വരട്ടിഉപ്പേരി, ഒരു കിലോ ആട്ട, ഒരു ശബരി ബാത്ത് സോപ്പ്, തുണി സഞ്ചി എന്നിങ്ങനെ 16 ഇനം സാധനങ്ങളാണ് ഭക്ഷ്യ കിറ്റില് ഉണ്ടാവുക. മുന് മാസങ്ങളിലേതുപോലെ എ.എ.വൈ, മുന്ഗണന, മുന്ഗണനേതര സബ്സിഡി, മുന്ഗണനേതര നോണ് സബ്സിഡി എന്ന ക്രമത്തിലായിരിക്കും ഓണക്കിറ്റ് വിതരണം നടക്കുക.